苦咸微寒。色黑入肾。能壮水以制火,散无根浮游之火。肾水受寒,真阴失守,孤阳无根,发为火病。益精明目,利咽喉,通二便。治骨蒸传尸,伤寒阳毒发斑,亦有阴证发斑者。懊郁闷不舒。烦渴,温疟洒洒,喉痹咽痛,本肾药而治上焦火证,壮水以制火也。肾脉贯肝膈,入肺中,循喉咙,系舌本。肾虚则相火上炎,此喉痹、咽肿、咳嗽、吐血之所由来也。潮热骨蒸,亦本于此。此与黄芪能治下焦带浊崩淋同义。瘰疬结核,寒散火,咸软坚。痈疽鼠瘘。音漏。脾虚泄泻者忌用。恶黄芪、山茱、姜、枣,反藜芦。
《本草崇原》:玄乃水天之色,参者参也,根实皆黑。气味苦寒,禀少阴寒水之精,上通于肺,故微有腥气。主治腹中寒热积聚者,启肾精之气,上交于肺,则水天一气,上下环转,而腹中之寒热积聚自散矣。女子产乳余疾者,生产则肾脏内虚,乳子则中焦不足,虽有余疾,必补肾和中。玄参滋肾脏之精,助中焦之汁,故可治也。又曰补肾气,令人明目者,言玄参补肾气,不但治产乳余疾,且又令人明目也。中品治病,则无久服矣,余俱仿此。
《神农本草经读》:元参主产乳余疾者,以产后脱血,则阴衰而火无所制,治之以寒凉,既恐伤中;加以峻补,又恐拒隔,惟元参清而微带补,故为产后要药。
玄参药用部位
为玄参科植物玄参的根。
玄参选购保存